text: सलमान खान की अपकमिंग फिल्म ‘भारत’ का दूसरा शेड्यूल माल्टा में शुरू हो चुका है. इस फिल्म में सलमान के अपोजिट कैटरीना कैफ नजर आने वाली हैं. साथ ही फिल्म में दिशा पटानी, तब्बू, जैकी श्रॉफ और सुनील ग्रोवर भी अहम भूमिका निभाने वाले हैं. कुछ दिनों पहले ही दिशा ने फिल्म से अपने लुक को सोशल मीडिया पर रिवील किया था. ऐसी खबरें आ रही थीं कि वो सलमान की बहन का रोल अदा करने वाली हैं लेकिन डीएनए की एक खबर के मुताबिक फिल्म में दिशा नहीं बल्कि तब्बू, सलमान की बहन का रोल अदा करने वाली हैं. फिल्म से जुड़े एक सूत्र ने डीएनए को बताया है कि भारत में तब्बू का रोल ज्यादा बड़ा नहीं है लेकिन ये काफी अहम है.